Skidajmo se do kraja

Skidajmo se do kraja britanska je dramska komedija snimljena 1997. u režiji Petera Cattanea. Glavne uloge tumače Robert Carlyle, Mark Addy, William Snape, Steve Huison, Tom Wilkinson, Paul Barber i Hugo Speer. Scenarij je napisao Simon Beaufoy. Radnja filma je postavljena u Sheffieldu, Engleska, počevši sa putopisnom reportažom o gradu iz 1972. godine. Priča se usredsređuje na šest nezaposlenih muškaraca, od kojih su četiri bivši metalski radnici, koji odlučuju da osnuju muški striptiz nešto slično Chippendale plesačima, kako bi prikupili dovoljno novca da žive negdje drugdje a za glavnog lika, Gaza, da bi mogao da vidi svog sina. Gaz izjavljuje da će njihov šou biti bolji od Chippendale plesača jer će se oni "skidati do kraja". Uprkos tome što je komedija, film također dotiče ozbiljne teme kao što su nezaposlenost, prava očeva, depresija, imotencija, homoseksualnost, gojaznost, kulturu radničke klase i samoubistvo.

Po izlasku film je doživio veliki uspjeh kod kritičara i neočekivani međunarodni komercijalni uspjeh, zaradivši preko 250 miliona dolara naspram budžeta od samo 3,5 miliona. To je bio film sa najvećom zaradom u Velikoj Britaniji nadmašivši i Titanic. Na kraju je imao 4 nominacije za nagradu Oscar u kategorijama Oscara za najbolji film, režiju, originalni scenarij i najbolju originalnu muziku, osvojivši samo jedan i to u kategoriji za najbolju originalnu muziku. Film je kasnije 2000. godine bio adaptiran u istoimeni mjuzikl, te u pozorišni komad 2013. godine.

 Radnja 
Nekada uspješna čeličana u Sheffieldu, Južnom Yorkshireu, je zatvorena, a većina zaposlenih su otpušteni. Bivši radnici čeličane Gary "Gaz" Schofield i Dave Horsefall bave se krađom i prodajom metalnog otpada iz napuštenih fabričkih pogona. Gaz se suočava sa svojom bivšom suprugom Mandy i njenim momkom Barryem u vezi sa plaćanjem alimentacije koju je propustio zbog gubitka posla. Gazov sin, Nathan, voli svog oca, i želi da na bolji način provode svoje vrijeme kada su zajedno.

Jednog dana, Gaz je vidio žene postrojene ispred lokalnog kluba kako čekaju da vide Chippendale striptiz. Odmah mu je sinula ideja da osnuje svoju striptiz grupu koristeći lokalne ljude u nadi da će zarađivati dovoljno da otplati svoje obaveze alimentacije. Prvi koji se pridružio grupi je Lomper, čuvar iz čeličane, gdje su Dave i Gaz nekad radili. Depresivan, Lomper pokušava samoubistvo, ali ga je spasio Dave koji ga nagovara da se pridruži grupi. Zatim, regrutuju Geralda Coopera, njihovog bivšeg poslovođu u čeličani, koji krije od supruge činjenicu da je nezaposlen. Gaz i Dave vide Geralda i njegovu suprugu, Lindu, na času plesa i zapošljavaju ga da ih nauči neke prave plesne pokrete.

Njih četvorica održavajau otvorene audicije za zapošljavanje više članova i odlučuju se za Horsea, starijeg čovjeka koji je dobar plesač, i Guya, koji loše pleše, ali fizički dobro izgleda. Sada ih je ukupno šestoro i počinju da vježbaju svoj čin. Gaz zatim saznaje da mora platiti 100 funti, kako bi se osigurao nastup u klubu za jednu noć. On ne može da priušti ovaj novac, ali Nathan uplaćuje rezervaciju iz svoje štednje. Kada su upoznali dvije lokalne žene dok su stavljali plakate za predstavu, one ih hvale da su bolji od stvarnih Chippendale plesača jer oni se "skidaju do kraja". Dave odustaje od grupe zbog problema sa izgledom tijela i dobiva posao kao čuvar u firmi Asda. Ostali izvode javni čin u blizini čeličane pred nekim Horseovim rođakama, ali ih je policajac u prolazu uhvatio na djelu. Gaz, Gerald i Horse su uhapšeni zbog nedoličnog ponašanja. To je sve koštalo Gaza da izgubi pravo da viđa sina Nathana. Lomper i Guy uspjevaju izbjeći hapšenja, i odlaze u Lomperovu kuću gdje započinju homoseksualni odnos. Geralda u međuvremenu Linda izbacuje iz kuće nakon što je sudski izvršitelj ušao u njihovu kuću i zaplijenio njihove stvari kako bi se otplatili Geraldovi dugovi, što je uzrokovalo da ostane u Gazovoj plesnoj grupi. Kasnije Gaz odlazi u Asda-u i pita Davea ako bi mogao posuditi jaknu za pogreb Lomperove majke. Dave se slaže i odlučuje da napusti svoj posao i onda idu zajedno na sahranu. Uskoro, grupa saznaje da ih je nastup i hapšenje ustvari i proslavilo.

Oni odlučuju da se odreknu plana, ali u međuvremenu Gaz saznaje da je šou rasprodat. On uvjerava druge da to urade za samo jednu noć. Gerald nije siguran jer je sada dobio posao za koji su Gaz i Dave ranije pokušali sabotirati njegov intervju, ali on se slaže da nastupi samo jednom. U početku, Dave i dalje odbija, međutim ponovo dobija samopouzdanje nakon što ga supruga Jean ohrabruje, i pridružuje se ostatku grupe samo minut prije nego što su izašli na pozornicu. Nathan također dolazi sa Daveom ali kriomice, i govori Gazu da je Mandy tu, ali ona neće dozvoliti Barryu da ide s njom. Međutim, i sam Gaz odbija da se pojavi jer postoje ljudi u publici (uključujući i pripadnike policije koji su gledali prijašnje snimke sa sigurnosne kamere), ali na plakatima je pisalo da je šou samo za žene. Ostalih pet počinju nastup kada Nathan poziva svog oca da izađe na pozornicu. Gaz, ponosan na svog sina, pridružuje se ostalima i nastupa pred publikom dok ga Mandy sada vidi u novom svjetlu.

Film se završava sa nastupom grupe na pozornici ispred prepune kuće, a dok su se skidali svirala je verzija pjesme You Can Leave Your Hat On u izvedbi Toma Jonesa. Njihove kape su bili zadnji odjevni predmeti koje su skinuli što je izazvalo zapanjujući uspjeh.

 Uloge 

 Robert Carlyle – Gary "Gaz" Schofield
 Mark Addy – Dave Horsefall
 William Snape – Nathan Schofield
 Steve Huison – Lomper
 Tom Wilkinson – Gerald Arthur Cooper
 Paul Barber – Barrington "Horse" Mitchell
 Hugo Speer – Guy
 Lesley Sharp – Jean Horsefall
 Emily Woof – Mandy
 Deirdre Costello – Linda Cooper
 Paul Butterworth – Barry
 Dave Hill – Alan
 Bruce Jones – Reg
 Andrew Livingston – Terry
 Vinny Dhillon – Sharon

 Reference 

 Vanjski linkovi 





 The Full Monty - Odakle je došao naslov filma

Kategorija:Britanski filmovi
Kategorija:Britanske filmske komedije
Kategorija:Filmovi iz 1997.
Kategorija:Filmovi na engleskom jeziku
Kategorija:Filmovi koji su dobili Oscar za najbolju originalnu muziku
Kategorija:Filmovi Fox Searchlight Picturesa
Kategorija:Filmovi snimljeni u Engleskoj
Kategorija:BAFTA za najbolji britanski film